CELEX: 62020TN0140
Language: fi
Date: 2020-02-26 00:00:00
Title: Asia T-140/20: Kanne 26.2.2020 – Applia v. komissio

11.5.2020   
            
            
               FI
            
            
               Euroopan unionin virallinen lehti
            
            
               C 161/50
            
         
      Kanne 26.2.2020 – Applia v. komissio
      (Asia T-140/20)
      (2020/C 161/63)
      Oikeudenkäyntikieli: englanti
      
         Asianosaiset
      
      
         Kantaja: Applia – Home Appliance Europe (Woluwe-Saint-Lambert, Belgia) (edustajat: asianajajat Y. Desmedt, L. Salernitano ja K. Olsthoorn)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa seuraavat osat riitautetusta säädöksestä: i) liitteessä I olevan 1 artiklan 42 kohta siltä osin, kuin siinä säädetään ”ilmoitetun arvon” määritelmästä; ii) liitteessä IX olevan 2 kohdan 2 alakohdan a alakohta siltä osin, kuin siinä todetaan, että ”ilmoitetut arvot” vastaavat ”teknisessä dokumentaatiossa – – annettuja arvoja”; iii) liitteessä IX olevan 2 kohdan 2 alakohdan b alakohta
               
            
                  —
               
               
                  kumoaa tarkastuksissa sallittuja poikkeamia koskevan taulukon 9 siltä osin kuin siinä on liitteeseen VI sisällytettyjä parametrejä, joita ei ole mainittu liitteessä V: ”verkkojännitteinen kokonaistehokkuus ηTM (lm/W), valovirran alenemakerroin (FL- ja HID-valonlähteillä), eloonjäämiskerroin (FL- ja HID-valonlähteillä) ja spektrinen puhtaus”:
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii, että komission delegoitu asetus (EU) 2019/2015 (1) kumotaan.
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan riitautetulla säädöksellä rikotaan puiteasetuksen (2) 3, 12 ja 16 artiklaa ja komissio on ylittänyt toimivaltansa ottamalla käyttöön epäjohdonmukaisia vaatimuksia niiden teknisten asiakirjojen osalta, jotka tavarantoimittajien on syötettävä tuotetietokantaan, ja sen tarkastusmenettelyn osalta, jonka suorittamiseen valvontaviranomaisilla on valtuutus.
               
            
                  2.
               
               
                  Toinen kanneperuste, jonka mukaan riitautetulla säädöksellä loukataan oikeusvarmuuden ja yhdenvertaisen kohtelun periaatteita, koska sillä ei ole kyetty ottamaan käyttöön selviä ja johdonmukaisia säännöksiä, ja koska näin tavarantoimittajat on asetettu tilanteeseen, jossa niiden on mahdotonta tietää velvoitteistaan niiden tietojen osalta, jotka niiden on ilmoitettava teknisissä asiakirjoissa, ja sen tarkastusmenettelyn osalta, jossa tietojen paikkansapitävyys arvioidaan.
               
            
         (1)  Euroopan parlamentin ja neuvoston asetuksen (EU) 2017/1369 täydentämisestä valonlähteiden energiamerkinnän osalta ja komission delegoidun asetuksen (EU) N:o 874/2012 kumoamisesta 11.3.2019 annettu komission delegoitu asetus (EU) 2019/2015 (EUVL 2019, L 315, s. 68).
      
         (2)  Energiamerkintää koskevien puitteiden vahvistamisesta ja direktiivin 2010/30/EU kumoamisesta 4.7.2017 annettu Euroopan parlamentin ja neuvoston asetus (EU) 2017/1369 (EUVL 2017, L 198, s. 1).